Azhar Azizan Harun

Tan Sri Datuk Azhar bin Azizan @ Harun atau lebih dikenali sebagai Art Harun adalah bekas Pengerusi Suruhanjaya Pilihan Raya Malaysia yang telah dilantik pada 21 September 2018 lalu. Beliau mempunyai latarbelakang pendidikan dalam bidang undang-undang dan adalah seorang peguam secara profesion. Pada 13 Julai 2020, beliau mengangkat sumpah sebagai Yang di-Pertua Dewan Rakyat.

Kerjaya
Beliau bermula sebagai pengamal undang-undang selepas menyertai firma Allen & Gledhill pada 1987, seterusnya di Tetuan KH Koh, Azhar & Koh pada 1992. Selepas itu, beliau telah berkhidmat dengan pelbagai firma guaman terkemuka termasuklah, Tetuan Khaw & Hussein, Tetuan TH Su & Partners, Tetuan Lamin & Co, Tetuan Hisham Sobri & Kadir, Tetuan Shafee & Co dan Tetuan Cheang & Ariff (firma milik Tan Sri Mohamad Ariff Md Yusof). Beliau juga adalah peguam bela dan peguam cara di Tetuan Azhar & Goh.

Azhar telah dilantik sebagai Pengerusi Suruhanjaya Pilihan Raya Malaysia pada 21 September 2018 selepas Pakatan Harapan memenangi Pilihan raya umum Malaysia 2018 lalu.

Selepas kerajaan Perikatan Nasional mengambil alih kerajaan pada 2020, beliau telah dicalonkan oleh Ahli Parlimen Pagoh, Muhyiddin Yassin yang juga Perdana Menteri Malaysia untuk dilantik sebagai Yang di-Pertua Dewan Rakyat yang baharu dan memenangi undian sebanyak 111 undi berbanding menentang adalah 109 undi pada 13 Julai 2020 lalu.

Anugerah

Anugerah Malaysia
  :
  Panglima Jasa Negara (PJN) – Datuk (2019)
 Panglima Setia Mahkota (PSM) – Tan Sri (2021)

Rujukan

Muslim Malaysia
Kelahiran 1962
Orang dari Kedah
Orang hidup
Peguam Malaysia
Yang di-Pertua Dewan Rakyat
Pengerusi Suruhanjaya Pilihan Raya Malaysia
Alumni Universiti Malaya